แจกบัตรเดบิตให้สมาชิกกองทุนสตรี
รัฐบาลพรรคเพื่อไทยใช้ธนาคารออมสินเป็นเครื่องมือทางการเมืองเต็มที่/สมัครปุ๊บได้ปั๊บ
29 มี.ค. 2555

รัฐบาลพรรคเพื่อไทยใช้ธนาคารออมสินเป็นเครื่องมือทางการเมืองเต็มที่/สมัครปุ๊บได้ปั๊บ
คลังติดเครื่องนโยบายการเมืองเต็มรูปแบบ สั่งออมสินแจกบัตรเดบิต ผ่านกองทุนพัฒนาบทบาทสตรี หวังเจาะกลุ่มฐานเสียงผู้หญิงกว่า 14 ล้านคน 
นายเลอศักดิ์ จุลเทศ ผู้อำนวยการธนาคารออมสิน เปิดเผยว่า ขณะนี้ธนาคารได้รับมอบนโยบายจาก นายวิรุฬ เตชะไพบูลย์ รมช.คลัง ให้ศึกษาแนวทางการออกบัตรเดบิต จีเอสบี เลดี้สมาร์ท การ์ด เพื่อใช้สนับสนุนนโยบายของรัฐบาล ในเรื่องกองทุนพัฒนาบทบาทสตรี ที่จะได้รับเงินสนับสนุนจังหวัดละ 100 ล้านบาท รวม 77 จังหวัด เป็นเม็ดเงิน 7,700 ล้านบาท 
นายเลอศักดิ์ ชี้แจงว่า หลักการในเบื้องต้นจะเป็นการแจกบัตรเดบิตให้กับสมาชิกสตรีที่สมัครเข้าเป็นสมาชิกกองทุนสตรี แทนการแจกเงินสดเพื่อให้สมาชิกกองทุนนำบัตรเดบิตดังกล่าวไปรูดซื้อสินค้า หรือสามารถกดเงินสดมาใช้ได้ตามวงเงินที่กำหนดไว้ในบัตรเดบิต ทำให้สามารถควบคุมและตรวจสอบเรื่องค่าใช้จ่ายได้ ส่วนจะมีการกำหนดวัตถุประสงค์ของการใช้จ่ายผ่านบัตรยังไม่ได้ข้อสรุป เพราะอยู่ระหว่างการหารือกับทางสำนักงานเศรษฐกิจการคลัง (สศค.) ว่าจะกำหนดให้สมาชิกสามารถรูดบัตรเดบิตซื้อสินค้าประเภทใดได้บ้าง 
แหล่งข่าวจากทำเนียบรัฐบาล เปิดเผยว่า ล่าสุดมีสตรีที่มีอายุตั้งแต่ 15 ปีจากทั่วประเทศเข้าสมัครเป็นสมาชิกกองทุนแล้วกว่า 4 ล้านคน จากจำนวนสตรีที่มีอายุมากกว่า 15 ปีขึ้นไปทั้งหมด 14 ล้านคน ซึ่งขณะนี้อยู่ระหว่างร่างระเบียบกองทุนพัฒนาสตรี คาดว่าในเดือน พ.ค. จะสามารถคัดเลือกคณะกรรมการบริหารได้ 
ทั้งนี้ หลักการเบื้องต้นน่าจะเป็นการรวมตัวกันของกลุ่มสมาชิก สามารถกู้แบบกลุ่มเพื่อนำไปฝึกอบรมอาชีพ หรือทำโครงการที่สร้างความเข้มแข็งให้กับชุมชนได้ รวมถึงกรณีที่การปล่อยกู้ส่วนบุคคล ซึ่งอาจจะไม่มีการคิดดอกเบี้ย 
สำหรับงบประมาณ คาดว่าจะได้รับการสนับสนุนจากสำนักนายกรัฐมนตรี เบิกจ่ายผ่านคณะกรรมการบริหารกองทุนระดับชาติ ซึ่งจะโอนเงินเข้าบัญชีธนาคารออมสินและให้ธนาคารออมสินโอนเงินเข้าสู่บัตรเดบิตให้กับสมาชิกกองทุนอีกต่อหนึ่ง ซึ่งขณะนี้จัดหาเม็ดเงินได้แล้ว 1,700 ล้านบาท จึงยังต้องหารือกันต่อว่าจะเอาเงินส่วนที่เหลือจากไหน หรือจะใช้วิธีการเฉลี่ยการโอนเงินเข้ากองทุนแต่ละจังหวัดแทน
นายวิรุฬ กล่าวว่า จะเริ่มแจกให้แก่สตรีที่เข้าเป็นสมาชิกกองทุน หลังจัดตั้งกองทุนเสร็จ บัตรเดบิตดังกล่าวจะช่วยสนับสนุนการตรวจสอบนำเงินไปใช้ไม่ถูกต้องไปในตัว เพื่อไม่ให้มีปัญหา พอสตรีรวมกลุ่มกันเสนอโครงการมาที่กองทุน เราก็จะแจกบัตรเดบิตให้สมาชิก เขาต้องเปิดบัญชีกับธนาคารออมสิน เมื่อเสนอโครงการมาเงินที่ได้จากกองทุนจะโอนเข้าบัญชีแทนการจ่ายเป็นเงินสด ทำให้เราสามารถตรวจสอบได้ว่าเอาไปใช้ทำอะไร จะทำให้ทุกคน เพื่อให้นำบัตรไปใช้จ่ายสามารถนำไปซื้อของ เช่น ลูกจะไปเรียนหนังสือ หรือการพัฒนาอาชีพต่างๆ
มูลนิธิหญิงชายก้าวไกล สำรวจความคิดเห็นการจัดตั้งกองทุนพัฒนาบทบาทสตรีในพื้นที่ 10 จังหวัด ทั้ง 4 ภูมิภาค จากกลุ่มตัวอย่าง 1,000 ราย พบว่า 70.7% ยังไม่ทราบข้อมูลเกี่ยวกับกองทุน กลุ่มผู้หญิง 52.6% ต้องการสมัครเป็นสมาชิก ขณะที่ 47.4% ไม่ต้องการสมัคร แต่ที่น่าห่วง คือ กลุ่มตัวอย่าง 73.2% ยังไม่มีข้อมูล